b'\n_START_ARTICLE_\nHierre\n_START_PARAGRAPH_\nHierre on hakkeesta valmistettua puukuitumassaa, jota k\xc3\xa4ytet\xc3\xa4\xc3\xa4n paperin valmistukseen. Valmistusprosessia kutsutaan hiert\xc3\xa4miseksi. P\xc3\xa4\xc3\xa4asiassa hierrett\xc3\xa4 valmistetaan havupuista. Vaikka hierteen optiset ja pintaominaisuudet ovat hieman hioketta huonommat, niin paremman lujuutensa takia se soveltuu my\xc3\xb6s hienojen paperilajien valmistukseen._NEWLINE_Suomessa hierrett\xc3\xa4 valmistetaan m\xc3\xa4nnyst\xc3\xa4 ja kuusesta. Suomalaisen mets\xc3\xa4teollisuuden suuri etu on hierteest\xc3\xa4 valmistettu korkealuokkainen paperi, joka tunnetaan my\xc3\xb6s maailmalla.'